[{"text_idx": "#000003", "text": "Wrth ddweud \u2018Her yr Hinsawdd\u2019, rydyn ni\u2019n cyfeirio at dri chategori o bryder byd-eang, ac mae bathodyn arth wen o liw gwahanol gan bob un:"}, {"text_idx": "#000004", "text": "Cynhesu byd-eang. Cododd tymheredd cyfartalog y Ddaear o leiaf 1.1\u00b0C rhwng 1880 a 2021. Yn bennaf, mae hyn oherwydd llosgi tanwydd ffosil, sydd wedi cynyddu ein \u2018blanced ynysu\u2019 o \u2018nwyon ty\u0302 gwydr\u2019 (e.e. carbon deuocsid, methan). Mae\u2019r fideo hwn gan NASA kids yn esbonio sut mae \u2018nwyon ty\u0302 gwydr\u2019 yn effeithio ar ein hinsawdd ni."}, {"text_idx": "#000006", "text": "Llygredd. Mae pobl yn llygru aer, dw\u0302r a thir ein planed pan fyddan nhw\u2019n cyflwyno sylweddau neu ynni niweidiol i\u2019r amgylchedd yn gyflymach nag y mae\u2019n bosibl eu torri nhw i lawr. Gallai\u2019r sylwedd niweidiol fod yn solid, yn hylif, neu\u2019n nwy; gallai ynni niweidiol fod yn wres, yn sw\u0302n neu\u2019n olau."}, {"text_idx": "#000009", "text": "Mae amcanion y cwricwlwm gwyddoniaeth cynradd sy\u2019n benodol i\u2019r hinsawdd, bioamrywiaeth a llygredd yn dal i esblygu ac mae sylw iddyn nhw yma. Lansiodd cymdeithas NAEE (National Association for Environmental Education) faniffesto yn 2022 i helpu i roi arweiniad i ysgolion er mwyn dod yn fwy cynaliadwy a gwella\u2019r addysg y mae plant yn ei chael i\u2019w paratoi nhw at wynebu heriau amgylcheddol yn y dyfodol. Mae rhai o\u2019r pwyntiau allweddol yn cynnwys:"}, {"text_idx": "#000010", "text": "Mae\u2019n bwysig cydweithredu ar bob lefel, er enghraifft, mae angen i athrawon gydweithio ar draws pynciau.\nDylai pawb fod yn cael cyfleoedd ar gyfer DPP fel bod cymuned ymroddedig yn datblygu, a honno\u2019n cefnogi plant i ddod yn hyderus ac i fod a\u0302 meddylfryd cadarnhaol.\nMae angen gweithredoedd sy\u2019n cyfateb i\u2019r geiriau, ac ar yr un pryd rhaid cydnabod yn agored bod pethau\u2019n ansicr a bod angen cyfaddawdu.\nDylai adeiladau a safle\u2019r ysgol gael eu defnyddio\u2019n adnodd addysgu gweithredol er mwyn cefnogi dysgu am gynaliadwyedd.\nEr bod gweithredu\u2019n lleol yn bwysig, mae bod ag empathi byd-eang yn cyflwyno plant i gydraddoldeb a chyfiawnder yr hinsawdd."}, {"text_idx": "#000011", "text": "Mae\u2019n bwysig cydweithredu ar bob lefel, er enghraifft, mae angen i athrawon gydweithio ar draws pynciau."}, {"text_idx": "#000014", "text": "Dylai adeiladau a safle\u2019r ysgol gael eu defnyddio\u2019n adnodd addysgu gweithredol er mwyn cefnogi dysgu am gynaliadwyedd."}, {"text_idx": "#000015", "text": "Er bod gweithredu\u2019n lleol yn bwysig, mae bod ag empathi byd-eang yn cyflwyno plant i gydraddoldeb a chyfiawnder yr hinsawdd."}, {"text_idx": "#000020", "text": "More from Science teaching support"}, {"text_idx": "#000021", "text": "Positive actions for the climate"}, {"text_idx": "#000022", "text": "Schools across the UK are stepping forward to teach children about important global issues. This video shows a group of Key S..."}]